text:  Nabudúce, keď mi srdce zapiští po vrchole mixu najväčšieho československého hudobného nevkusu si asi radšej vyzujem papuče, decká dám postrážiť tomu večne ufrflanému pivopičovi od naproti a vyberiem sa do KD (pre mestských fajnšmekrov vysvetlivka, KD = kultúrny dom) niekde do Horného Lopašova, prípadne destinácie podobnej, na pravú nefalšovanú dedinskú veselicu. Keď zatúžim po nepodarenom mafiáno - podnikateľovi, zapnem si Sametových vrahov a vyhoním si na dvojhodinovom bunjeejumpingu Karlosa sponad Orlickej priehrady... a takto by sa dalo pokračovať donekonečna, čo všetko nabudúce ako rozhorčený divák spravím, namiesto trávenia času podobnými splaškami o českých sockách. A to sa nemôžem ani vyhovoriť na tie svoje obľúbené drogy, pretože ani tým sa nepodarilo vyriešiť problém tohoto tu, (čo ma dosť prekvapuje, keďže drogy zvyčajne všetky problémy, ako iste viete, vyriešia a urovnajú) a síce, že ide o prachsprostú stratu času. Až zúfalo naivne som čakal, že Prušinovský sa pochlapí, chlapsky rozopne rázporok a s huncútskym  "Hehehehehehehe!"  vytiahne z nohavíc nefalšovanú  kobru  , ktorú ja ako divák len v nemom úžase zhltnem, asi po úvodnej polhodine som pochopil, že budem rád za dôstojnú, ale ničím ohromujúcu  užovku  a keď z úplne nepochopiteľných príčin (zato chvaladesinekrížovémušrobováku) nabehli záverečné titulky, z toho rázporku proste vyliezol bližšie neidentifikovateľný zakrpatený pokus o jaštera, (v odbornej terminológii takzvaný  krpatý zaparený pičus  ) sotva stojaci za povšimnutie. Že som si to , ja idiot, pri všetkých tých dokopy osemdesiatkových orgazmoch tu, nedal v hlave dokopy a nešiel radšej spať.
item_title: Kobry a užovky
item_directors: Jan Prušinovský
item_screenwriters: Jaroslav Žváček
item_cast: Matěj Hádek Kryštof Hádek Jan Hájek Lucie Žáčková David Máj Lucie Polišenská Věra Kubánková Jana Šulcová Jan Vápeník Martin Bonhard Thomas Zielinski Pavel Tesař Ivana Lokajová Adrian Gabaj Tobiáš Rímský Ondřej Nosálek Jiří Čermák Pavel Dušák Veronika Řeháková Jaroslav Stehlik Nikos Katakalidis Jannis Katakalidis Vasil Fridrich Jiří Kovář Roman Bartoš Jiřina Zimová Ladislav Zima Thelma Zimová Lela Zimová Stanislav Šebek Marie Jansová Marcela Nováková Petr Horský Jana Musilová Josef Karel Jaromir Harmach Marta Srpová Tomáš Kraucher